I Feel Fine

«I Feel Fine» er en sang av The Beatles som ble skrevet av John Lennon, men offisielt kreditert Lennon/McCartney. Sangen ble først utgitt i USA som A-side singel med «She's a Woman» på B-siden 23. november 1964. I Storbritannia ble singlen utgitt fire dager senere og var gruppens åttende britiske singel.

 Bakgrunn 

Mens The Beatles spilte inn «Eight Days a Week» 6. oktober 1964, fanget studioteipen opp at Lennon spilte på gitarriffet til «I Feel Fine». Riffet lignet litt på det som blir spilt på Bobby Parkers «Watch Your Step» fra 1961.Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 49

 Innspilling 

Før Lennon ankom Abbey Road Studios 18. oktober 1964, fortalte han til Ringo Starr at han ville spille inn en sang som ikke var noe spesielt bra. Men han presenterte den for de andre og produsent George Martin, og de delte tydeligvis ikke Lennons oppfatning av sangen i og med at den ble spilt inn og havnet på A-side singel.Turner, Steve (2009) The Stories Behind the Songs 1962 – 1966, Carlton Books Limited ISBN 978-1-847-32267-8 De spilte inn ni tagninger av grunnkompet med bass, trommer og akustisk gitar (som ble tilkoblet en forsterker og innstilt slik at den hørtes elektrisk ut). Helt i fra tagning 1 hadde de med den karakteristiske feedback-effekten som intoduserer sangen. Det som skjedde, var at Paul McCartney spilte på sin åpne a-streng på sin bass og holdt den etter hvert i en stilling som gjorde at det oppsto feedback i Lennons forsterker. George Harrison la på mer gitar – både gitarsolo og riff. Ellers la både Lennon sin vokal to ganger, mens Harrison og McCartney supplerte med harmoni.Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 50MacDonald, Ian (2005). Revolution in the Head: The Beatles' Records and the Sixties (andre utgave). London: Pimlico. ISBN 1-844-13828-3 s. 108 I dette tilfellet synger Harrison den dypeste stemmen, mens McCartney bidrar med den høyeste. Solist Lennons stemme beveger seg midt i mellom de to i toneleie.

 Musikere og instrumenter 

John Lennon: akustisk gitar, vokal
Paul McCartney: bass, harmonivokal
George Harrison: sologitar, harmonivokal
Ringo Starr: trommer

Singlen gikk til topps på alle hitlistene i Storbritannia og USALewisohn, Mark (1992). The Complete Beatles Chronicle: The Definitive Day-By-Day Guide To The Beatles' Entire Career. London: Pyramid Books. ISBN 1-855-10021-5 s. 351 I Norge lå singlen på førsteplass på VG-lista i de tre første ukene i 1965.«I Feel Fine» på VG-lista

 «I Feel Fine» versjon fremført i BBC RadioLewisohn, Mark (1992). The Complete Beatles Chronicle: The Definitive Day-By-Day Guide To The Beatles' Entire Career. London: Pyramid Books. ISBN 1-855-10021-5 s. 356 
 Programtittel:  Innspillingsdato:  Kringkastet: Top Gear Saturday Club  17. november 1964  26. november 1964 26. desember 1964

Dette opptaket ble utgitt i 1994 på Live at the BBC. De slet litt med å få til en feedback i Playhouse Theatre da de spilte den inn.Live at the BBC – informasjon (s. 39) i heftet som fulgte med utgivelsen Lennons stemme er forøvrig dobbelt innspilt her også i likhet med studio-versjonen innspilt i Abbey Road Studios.

The Beatles la til «I Feel Fine» på sitt repertoar på sine juleshow sent i desember 1964 og spilte den på hver konsert fram til og med sin siste 29. august 1966 i Candlestick Park, San Francisco.Lewisohn, Mark (1992). The Complete Beatles Chronicle: The Definitive Day-By-Day Guide To The Beatles' Entire Career. London: Pyramid Books. ISBN 1-855-10021-5 s. 363 En konsertversjon ble utgitt på Anthology 2 (utgitt 1996), og opptaket er fra 1. august 1965 da de spilte i Blackpool.Anthology 2 – informasjon i heftet (s. 12) som fulgte med utgivelsen. Det finnes filmopptak av at de blant annet fremfører «I Feel Fine» fra Palais des Sports i Paris (20. juni 1965), Shea Stadium i New York City (15. august 1965) og Nippon Budokan Hall i Tokyo (30. juni & 1. juli 1966).

 Samlealbum som inneholder «I Feel Fine» 

A Collection of Beatles Oldies – utgitt 10. desember 1966.
1962 – 1966 – utgitt 2. april 1973 – her forekommer det noe hvisking før introduksjonen.
Past Masters 1 – utgitt 7. mars 1988.
1 – utgitt 13. november 2000.

Referanser

 Eksterne lenker 
 Sangteksten (presentert på The Beatles' offisielle webside)

 ¡

Kategori:The Beatles-sanger
Kategori:Sanger skrevet av Lennon/McCartney
Kategori:Sanger fra 1964
Kategori:Singler fra 1964